ברק (מושב)

בָּרָק הוא מושב באזור הצפון בחבל תענך, הנמצא בצידו המזרחי של עמק יזרעאל. המושב משתייך למועצה אזורית הגלבוע, בגוש חֶבֶר הכולל את המושבים ברק, דבורה ואדירים ואת היישוב מרכז חבר. שם המושב כלל מושבי תענך קבלו את שמם משירת דבורה. מושב ברק מנציח את שמו של ברק בן אבינועם בשירה זו. היסטוריה יישובי גוש חבר, ובתוכם ברק, הוקמו בשנת 1956 על ידי עולים ממרוקו, כחלק ממבצע יישוב חבל תענך. בני המושבים ברק ודבורה מוצאם מקזבלנקה ומרקש. בני מושב אדירים מוצאם מאזור איית בולי שבהרי האטלס. ההיסטוריה של הקרקע אדמות עמק יזרעאל נרכשו ברובן המכריע במהלך שנות ה-20 של המאה ה-20 על ידי קרן קיימת לישראל (קק"ל), באמצעות יהושע חנקין וחברת "הכשרת היישוב". הקרקעות נרכשו בעיקר ממשפחת סורסוק הלבנונית ועשירי חיפה, ורכישות אלו איפשרו את הקמתם של עשרות היישובים. ראה: יהושע חנקין וכן: [ משפחת סורסוק ]ב-1924 נרכשה ממשפחת סורסוק אדמת איל-פולה, שם גם הייתה וילה של המשפחה, ועל אדמה זאת הוקמה "עיר יזרעאל", היא עפולה ומושבי התענכים, בכללם מושב ברק. חינוך במרכז גוש חבר עומד בית ספר יסודי ששמו "יד לחמישה" על שם חיילים שנהרגו במקום במלחמת ששת הימים. בבית הספר לומדים תלמידים מכל האזור, כולל ממושב היוגב, מכפר יחזקאל, מרם און ומתל עדשים. ראשיתו של בית הספר הוא בצורך לספק מוסד חינוכי לבני היישובים ברק ודבורה שעניינם היה במערכת החינוך הממלכתי. מרבית המורים היו מבני המושבים ברק ודבורה, עולי מרוקו שהתמחו בחינוך. חקלאות בשנת 1957 קבלו המתיישבים את החלקה הראשונה בת 7 דונם שצוינה בתור "חלקה א'". עם השנים קיבל כל מתיישב חלקות נוספות- ב', ג', ד' ובסה"כ 40 דונם שלחין. בשנות ה-60 ניטע פרדס משותף על שטח של 300 דונם. ניתנה לתושבים מכסת עופות של 100 מטילות כל אחד שהלכה והורחבה. התושבים קבלו הדרכה צמודה של מדריכים חקלאיים וחברתיים מטעם הסוכנות היהודית ותנועת המושבים. בשיא הפעילות החקלאית- עד שנות השמונים- במושב ברק גודלו: כ-1000 דונם כותנה, 330 דונם הדרים, כ-200 דונם כרם זיתים, 150 דונם כרם לענבי יין, כ-300 דונם בצל, 30 דונם חממות ורדים וכמה מאות דונם גידולי בעל. (מקור הכנסה נוסף היה מעבודות חוץ, בייחוד של הנשים). בסוף שנות ה-80 הלך ופחת מספר החברים המתפרנסים מחקלאות. מוקדי פרנסה אחרים מתפתחים - בתחום החינוך, התעשייה, הביטחון. רבים מהדור הצעיר פנו ללימודים אקדמאים. מושב ברק בספרות בספר השירה "סילן טהור" של המשורר יוסף עוזר, בן מושב ברק, מופיעה אידיליה בשם "במושב ברק". הספר יצא לאור בספרית פועלים בשנת 1981 וזכה בפרס קרן רון אדלר. האידיליה משרטטת אירועי ילדות בשדות המושב ובגרות על רקע מלחמת יום הכיפורים: האידיליה פותחת בילדים הרודפים אחר עופר בואדי- גם בספרו "עמק יזרעאל ירושלים" (הוצאת אפיק, 2013) מופיעים מראות המושב -בשיר אָבִי עוֹלֶה לְאֶרֶץ יִשְׂרָאֵל: קישורים חיצוניים ברק, באתר תנועת המושבים ברק באתר הרשות לפיתוח הגליל חבל תענך, בארכיון הסרטים היהודיים על שם סטיבן שפילברג, סרטון בערוץ "האוניברסיטה העברית בירושלים,", באתר יוטיוב (אורך: 21:34), 1970 תכנון בניה ותוכניות מתאר (הקישור אינו פעיל, 21 במאי 2019) הערות שוליים